Як бачым, спосабаў паўплываць на бяссонніцу ёсць многа. Людзі ратуюцца па-рознаму – хтосьці ўстае і есць сярод ночы, хтосьці лічыць ад ста да аднаго, раскрываецца, каб змерзнуць, і зноў накрываецца коўдрай, каб заснуць, як толькі па целе пачне “разлівацца” цяпло. Я вось лічу авечак, якія пераскокваюць праз плот і стараюся ні пра што не думаць, не планаваць, не марыць. А ў помач тым, хто яшчэ не знайшоў свайго спосабу, друкуем рэцэпт сасудзістага эліксіру доктара Пячонінай (рэцэпт папулярны, некалі друкаваўся ў газеце “Вестник ЗОЖ”). Эліксір “чысціць” сасуды, паляпшае сон. Ірына Круглей кажа, што можна прымаць яго людзям, у якіх няма супрацьпаказанняў, хвароб ЖКТ, надта павышанага ціску, алергіі на кампаненты настойкі, але лепш пракансультавацца са сваім доктарам перад пачаткам прыёму.